Som lensmand på Antvorskov fik Friis i februar [[1595]] det hverv at repræsentere den unge kong [[Christian 4.]] som [[fadder]] ved den [[Sverige|svenske]] prins [[Gustav 2. Adolf af Sverige|Gustav Adolfs]] [[dåb]], og da embedet som kongens kansler, der havde stået ledigt i to år siden [[Niels Kaas]]' død i [[1594]], endelig skulle besættes, faldt valget på Friis, der [[9. juni]] [[1596]] aflagde kanslereden. Samtidig indtrådte han i [[Rigsrådet (Danmark før enevælden)|rigsrådet]] og blev medlem af regeringsrådet, indtil Christian 4. ved sin kroning [[29. august]] samme år selv overtog styrelsen. Ved den sidstnævnte højtidelige akt bar Friis spiret. Nogen tid efter afstod han Antvorskov Len, da han som kanslerløn afgiftsfrit havde fået [[Sankt Knuds Kloster]] i [[Odense]], der gav en årlig indtægt på 2.300 [[daler]].
Personbillede_savnes Politik Historie Ledelse Ledere